Yves Saint Laurent

**Yves Henri Donat Mathieu-Saint-Laurent**, poznatiji kao **Yves Saint Laurent** (Oran, 1. kolovoza 1936. – Pariz, 1. lipnja 2008.) je bio francuski modni dizajner rođen u Alžiru, koji se danas smatra jednim od najvećih imena u historiji mode. Njegova reputacija u svijetu je enormna, a smatra se kako je upravo on zaslužan za oživljavanje visoke mode iz "pepela šezdesetih", a pripisuju mu se i uvođenje tuxeda za žene. Među njegovim doprinosima spadaju i uvođenje neeuropskih referenci u modu, kao i korištenje modela svih boja kože.

## Rani život i početak u modnom svijetu

Rođen je 1936. godine u alžirskom Oranu kao sin Charlesa i Lucienne Andrée Mathieu-Saint-Laurent. Odrastao je u društvu dvije sestre, Michèle i Brigitte, a već je u mladosti pokazao sklonost prema dizajnu, praveći lutke i, kasnije, odjeću za svoju majku i sestre. Nakon završene srednje škole odlazi u Pariz kako bi radio kao kazališni dizajner. Kratko je vrijeme pohađao modnu školu te je dobio prvu nagradu na međunarodnom natjecanju. U Parizu ga je Michel de Brunhoff, urednik *Voguea*, upoznao s Christianom Diorom, kojemu je Saint Laurent ubrzo postao učenik. Saint Laurent je bio potpuno fasciniran Diorom, prisjećajući se kako pred njime nije uopće mogao govoriti.

## Yves Saint Laurent u Dioru

Dior je umro 1957. godine, a mladi Saint Laurant se tada, kao njegov štićenik, našao na mjestu glavnog dizajnera kuće Christian Dior S.A.. U tom svojstvu, spasio je kuću Dior od financiskog propasta sa svojom kolekcijom za proljeće 1958. godine. S vremenom je njegov stil evoluoirao od sofisticiranih, dugih haljina pa do ekstremno kratkih, kakve se pojavljuju 1959. godine. Godine 1960., predstavio je beatnik dizajn s dolčevitama i kožnim jaknama.

Iste godine, Saint Laurent se prijavio u vojsku kako bi služio u Alžirskom ratu za nezavisnost. No, izdržao je tek 20-ak dana zlostavljanja prije nego se prijavio u vojnu bolnicu. Tamo je saznao da je dobio otkaz u Dioru, što je samo pogoršalo njegovo zdravstveno stanje. Doživio je nervni slom i završio u vojnoj bolnici Val-de-Grâce, gdje su mu davali velike količine sedativa i psihoaktivnih droga te ga izlagali terapiji elektrošokovima. Saint Laurent je kasnije zaključio kako su njegovi psihički problemi i ovisnost o drogama posljedica njegove hospitalizacije.

## YSL - osnivanje vlastite modne kuće

Iz bolnice je pušten u studenom 1960. godine, nakon čega je tužio Dior za kršenje ugovora i dobio. Nedugo zatim, njegov životni partner Pierre Bergé i on, uz sredstva koja im je dao milijunaš J. Mack Robinson iz Atlante, osnivaju vlastitu kompaniju – Yves Saint Laurent YSL. Iako će veza s Bergéom potrajati do 1976., njih su dvojica ostali poslovni partneri. Njegova modna kuća rapidno je postala utjecajna, a Saint Laurent se proslavio serijom hlača za žene. Njegove kolekcije iz kasnih 60-ih bile su obilježene prozirnim i tkaninama s metalnim odsjajem, dok je tokom 70-ih preferirao više etničke elemente. U tom se periodu smatrao dijelom pariškog jet-seta te je bio česti posjetitelj klubova u Parizu i New Yorku, ali poznat po neumjerenom opijanju i konzumaciji kokaina. Također, njegov YSL se počinje širiti na tržištu pa tako nastaju serije *[[prêt-à-porter]]* linija, parfemi i muške kolekcije.

## Posljednje godine i smrt

Godine 1983., Metropolitan Museum of Art u New Yorku je organizirao samostalnu izložbu Saint Laurentova djela, među kojima je bila i njegova slavna "Mondrianova kolekcija". Godine 1999., posao s *[[prêt-à-porter]]om* je prodao Gucciju, a 2002. se povukao u mirovinu. Pet godina kasnije, predsjednik Nicolas Sarkozy dodijelio mu je *[[Légion d'honneur]]*. Umro je 1. lipnja 2008. godine u Parizu od tumora na mozgu.

## Vanjske veze

* ysl.com, official Yves Saint Laurent (brand) website
* Trapèze dresses at Digital Collections at Chicago History Museum 
* The Guardian: retrospective article
* 
* Biography of Yves Saint Laurent
* Yves Saint Laurent Biography
* Yves Saint Laurent shuts its doors – BBC World 31 October 2002
* All About Yves  – Jim Lehrer 16 January 2002 By Jessica Moore
* Yves Saint Laurent announces retirement – CNN 7 January 2002
* All About Yves: As the incomparable Yves Saint Laurent celebrates his 40th anniversary as a couturier, the world salutes his genius.  – Julie K.L. Dam, *Time* magazine, 3 August 1998.